**OBRAZLOŽENJE ZA**

**NACRT PRIJEDLOGA PRAVILNIKA O**

**IZMJENAMA I DOPUNAMA PRAVILNIKA O UVJETIMA ZA**

**UNUTARNJI USTROJ OPĆIH I SPECIJALNIH BOLNICA**

U Pravilniku o izmjenama i dopunama Pravilnika o uvjetima za unutarnji ustroj općih i specijalnih bolnica smanjuju se uvjeti za ustrojavanje dnevne bolnice kao ustrojstvene jedinice službe i kao samostalne ustrojstvene jedinice na način da ista ima najmanje 15 stolaca/postelja. Navedenom izmjenom omogućit će se daljnji razvoj dnevnih bolnica u općim i specijalnim bolnicama u skladu s reformskim strateškim mjerama koje značajno poboljšavaju kvalitetu zdravstvene zaštite.

Nadalje, u općim bolnicama uvodi se nova ustrojstvena jedinica - objedinjeni hitni bolnički prijam za pružanje zdravstvene zaštite iz djelatnosti hitne medicine, koja zamjenjuje dosadašnju ustrojstvenu jedinicu – centar. Objedinjeni hitni bolnički prijam predstavlja integrirani dio opće bolnice koji osigurava optimalno zbrinjavanje hitnih stanja kod pacijenata.

Pravilnikom se omogućuje u općim i specijalnim bolnicama ustrojavanje odjela s manje od 15 bolesničkih postelja, samo uz prethodno pribavljenu suglasnost ministra zdravlja. Time će se stvoriti uvjeti za daljnju provedbu bolničkih reformskih mjera usmjerenih reorganizaciji i racionalizaciji zdravstvenog sustava u Republici Hrvatskoj.